Thomas Reinertsen Berg

Thomas Reinertsen Berg (født 1971) er en norsk sakprosaforfatter og journalist. Han vant Brageprisen for beste sakprosa-utgivelse i 2017 for sin debutbok Verdensteater. Kartenes historie.

Utdannelse 
Berg har studert litteraturvitenskap, Midtøsten-kunnskap og Nord-Afrika-kunnskap.

Tidsskrifts- og avis-arbeid 
I 2003 var han med på etableringen av Babylon – nordisk tidsskrift for Midtøstenstudier, og er fremdeles tilknyttet redaksjonen som sideuttegner.

Berg har siden 2007 vært tilknyttet avisen Morgenbladet som vikar og fast spaltist.

Forfatterskap

Verdensteater. Kartenes historie 
I 2017 debuterte Berg som forfatter med boken Verdensteater. Kartenes historie på Forlaget Press. Aftenpostens anmelder Erika Fatland kalte denne boken for«En usedvanlig vakker bok som oppsummerer over tre tusen års innsats for å kartlegge verden på tre hundre innholdsmettede sider.»
Berg vant Brageprisen 2017 i klassen for sakprosa for debutboken. Juryen hadde følgende begrunnelse for pristildelingen:«I februar 1956 så leserne av New York Times et kart på forsiden som gjorde folk urolige. Et verdenskart viste at uvante linjer delte opp havene – saken handlet om geologer som utforsket en revne i havbunnen. Nå revnet ikke havbunnen, tvert om skrev en av geologene til et svarbrev til leserne: «Bevegelser på et par centimeter i løpet av et århundre blir sett på som svært raske.

At kart har fascinert og at kart har enorm betydning gjennom tidene er vel kjent. Med boken Verdensteater har journalisten og skribenten Thomas Reinertsen Berg har skapt en tour de force i kartenes historie i verden. Han starter med de aller første verdensbildene, setter verden som scene, og tar sats gjennom verdensbildene og forestillingene, systematisk, velskrevet, morsomt og lærerikt. Boken er usedvanlig flott illustrert, med kart som viser ulike måter å se verden på, fra greske spekulasjoner til middelaldersk tro, fra renessansens forsøksvise vitenskapelige kartlegging til vår digitale samtid med lynkjapp informasjonshenting. En utsøkt og særegen sakprosabok.»

Til verdens ende. Krydderets historie 
I 2021 ga han ut boken Til verdens ende. Krydderets historie på Forlaget Press.

Referanser 

Norske sakprosaforfattere
Norske journalister
Vinnere av Brageprisen
Fødselsdato ikke oppgitt